
96                                                                  DR 30.7.2018                                                       

 
Pada kesempatan ini, saya juga ingin merakamkan ucapan setinggi-tingginya terima 

kasih yang tidak terhingga kepada warga rakyat P.084 Paya Besar kerana telah memberi 
amanah dan mandat yang besar kepada saya untuk menjadi wakil rakyat kepada Kawasan 
Parlimen Paya Besar untuk membawa suara, membawa harapan dan membawa segala 
keluh resah rakyat Paya Besar di Dewan yang mulia ini. In syaa Allah, saya akan memikul 
amanah ini dengan sebaik mungkin bagi menjalankan tanggungjawab tugas dengan penuh 
keinsafan dan rasa tanggungjawab. 

Tuan Yang di-Pertua, di Dewan yang mulia ini, saya ingin menegaskan bahawa kami 
menyatakan ikrar kesetiaan dan kasih yang tidak berbelah bahagi kepada Seri Paduka 
Baginda Yang di-Pertuan Agong. Perkara ini selaras dengan salah satu perkara dalam Rukun 
Negara, “Kesetiaan kepada Raja dan Negara”.  

Saya ingin tegaskan bahawasanya Tuan Yang di-Pertua, di Dewan yang mulia ini, 
konsep Raja Berperlembagaan amat penting sekali kerana ia telah menjadi satu teras 
kerukunan yang kita pegang selama ini kerana apa, kita mesti mempunyai Raja yang perlu 
ditaati. Kita mesti mempunyai negara yang menghormati perlembagaan dan kerukunannya. 
Dengan itulah, barulah dapat kita mencipta sinergi keharmonian dan keamanan bernegara.  

Kita mesti melihat bahawasanya konsep kesetiaan kepada Raja dan negara ini 
semakin hari semakin tercabar dan mungkin sengaja dicabar kerana Kerajaan Pakatan 
Harapan memerintah. Dalam perihal pelantikan Peguam Negara secara contohnya, mengapa 
pihak kerajaan menunjuk kedegilan dan kederhakaan kepada institusi Raja dan mengapa 
nasihat dan pandangan pihak istana tidak dipertimbangkan.  

Kita mesti memahami sebagai Wakil Rakyat di Dewan yang mulia ini, inti pati Titah 
Tuanku jelas menggambarkan harapan supaya pentadbiran negara kita akan berjaya 
memenuhi ekspresi rakyat, beriltizam untuk mengangkat satu kehidupan rakyat yang lebih 
pentingnya memelihara dan memperkukuhkan keharmonian kaum, hentikan dalam kita 
mengungkit perkara-perkara yang melibatkan sensitiviti kaum. 

Tuan Yang di-Pertua, kita mesti melihat bahawasanya apa yang telah berlaku 61 
tahun yang lepas, Kerajaan Barisan Nasional telah memimpin negara ini ke satu tahap yang 
lebih baik. Itu sebabnya saya yakin dan percaya, apa yang kita harus lihat pada hari ini ialah 
bagaimana kita mesti melihat segala perkara-perkara yang kita fikirkan amat baik untuk 
diteruskan, kita mesti teruskan. Kita tidak boleh memadam sejarah bahawasanya Kerajaan 
Barisan Nasional telah meletakkan negara kita di peta dunia dengan satu kejayaan yang 
mendapat pengiktirafan daripada badan-badan yang berautoriti antarabangsa.  

Akan tetapi, kita seolah-olahnya melihat kerajaan baharu yang ada pada hari ini 
seolah-olahnya ingin memadam sejarah kejayaan ini seolah-olahnya bahawasanya Kerajaan 
Barisan Nasional yang telah mentadbir negara dalam satu tempoh yang agak lama tidak 
pernah melakukan apa-apa kejayaan. Sebagai contoh Bantuan Rakyat 1Malaysia (BR1M), 
dahulunya mereka mengatakan bahawa BR1M ini adalah satu perkara yang disifatkan 
sebagai haram.  

Ada juga yang dilihatkan kejap-kejap hendak hapus, kejap-kejap hendak teruskan, 
tetapi akhirnya apa yang diputuskan oleh Kerajaan Pakatan Harapan pada hari ini, mereka 
ingin meneruskan dengan mengubah nama Bantuan Sara Hidup. Inilah contoh-contoh 
bahawasanya apa yang telah diputuskan oleh Kerajaan Barisan Nasional amat baik sekali 
dan tidak salah. Kerajaan hari ini sepatutnya meneruskan apa legasi yang baik kerana apa, 
kita yakin bahawa kerajaan yang baharu pada hari ini juga membawa aspirasi rakyat bukan 
sahaja rakyat yang mengundi mereka, tetapi rakyat Malaysia secara amnya. 

Saya tidak mahu bahawasanya di Dewan yang mulia ini, pihak Kerajaan Pakatan 
Harapan seolah-olahnya ingin mencipta perkara-perkara yang bersifat populis dan persepsi. 
Sebagai contoh, kerajaan berbohong kepada rakyat tentang jumlah hutang negara yang 
sangat tinggi sehingga melebihi RM1 trilion. Saya ingin bertanya kepada Menteri Kewangan, 
bolehkah disebut dengan jelas di Dewan yang mulia ini, berapa sebenarnya jumlah hutang 
negara.  

 

 

 



Pada kesempatan ini, saya juga ingin merakamkan ucapan setinggi-tingginya terima. kasih yang tidak terhingga kepada warga rakyat P.084 Paya Besar kerana telah memberi amanah dan mandat yang besar kepada saya untuk menjadi wakil rakyat kepada Kawasan Parlimen Paya Besar untuk membawa suara, membawa harapan dan membawa segala keluh resah rakyat Paya Besar di Dewan yang mulia ini. In syaa Allah, saya akan memikul amanah ini dengan sebaik mungkin bagi menjalankan tanggungjawab tugas dengan penuh keinsafan dan rasa tanggungjawab. Tuan Yang di-Pertua, di Dewan yang mulia ini, saya ingin menegaskan bahawa kami menyatakan ikrar kesetiaan dan kasih yang tidak berbelah bahagi kepada Seri Paduka Baginda Yang di-Pertuan Agong. Perkara ini selaras dengan salah satu perkara dalam Rukun Negara, "Kesetiaan kepada Raja dan Negara". Saya ingin tegaskan bahawasanya Tuan Yang di-Pertua, di Dewan yang mulia ini, konsep Raja Berperlembagaan amat penting sekali kerana ia telah menjadi satu teras kerukunan yang kita pegang selama ini kerana apa, kita mesti mempunyai Raja yang perlu ditaati. Kita mesti mempunyai negara yang menghormati perlembagaan dan kerukunannya. Dengan itulah, barulah dapat kita mencipta sinergi keharmonian dan keamanan bernegara. Kita mesti melihat bahawasanya konsep kesetiaan kepada Raja dan negara ini semakin hari semakin tercabar dan mungkin sengaja dicabar kerana Kerajaan Pakatan Harapan memerintah. Dalam perihal pelantikan Peguam Negara secara contohnya, mengapa pihak kerajaan menunjuk kedegilan dan kederhakaan kepada institusi Raja dan mengapa nasihat dan pandangan pihak istana tidak dipertimbangkan. Kita mesti memahami sebagai Wakil Rakyat di Dewan yang mulia ini, inti pati Titah Tuanku jelas menggambarkan harapan supaya pentadbiran negara kita akan berjaya memenuhi ekspresi rakyat, beriltizam untuk mengangkat satu kehidupan rakyat yang lebih pentingnya memelihara dan memperkukuhkan keharmonian kaum, hentikan dalam kita mengungkit perkara-perkara yang melibatkan sensitiviti kaum. Tuan Yang di-Pertua, kita mesti melihat bahawasanya apa yang telah berlaku 61 tahun yang lepas, Kerajaan Barisan Nasional telah memimpin negara ini ke satu tahap yang lebih baik. Itu sebabnya saya yakin dan percaya, apa yang kita harus lihat pada hari ini ialah bagaimana kita mesti melihat segala perkara-perkara yang kita fikirkan amat baik untuk diteruskan, kita mesti teruskan. Kita tidak boleh memadam sejarah bahawasanya Kerajaan Barisan Nasional telah meletakkan negara kita di peta dunia dengan satu kejayaan yang mendapat pengiktirafan daripada badan-badan yang berautoriti antarabangsa. Akan tetapi, kita seolah-olahnya melihat kerajaan baharu yang ada pada hari ini seolah-olahnya ingin memadam sejarah kejayaan ini seolah-olahnya bahawasanya Kerajaan Barisan Nasional yang telah mentadbir negara dalam satu tempoh yang agak lama tidak pernah melakukan apa-apa kejayaan. Sebagai contoh Bantuan Rakyat 1Malaysia (BR1M), dahulunya mereka mengatakan bahawa BR1M ini adalah satu perkara yang disifatkan sebagai haram. Ada juga yang dilihatkan kejap-kejap hendak hapus, kejap-kejap hendak teruskan, tetapi akhirnya apa yang diputuskan oleh Kerajaan Pakatan Harapan pada hari ini, mereka ingin meneruskan dengan mengubah nama Bantuan Sara Hidup. Inilah contoh-contoh bahawasanya apa yang telah diputuskan oleh Kerajaan Barisan Nasional amat baik sekali dan tidak salah. Kerajaan hari ini sepatutnya meneruskan apa legasi yang baik kerana apa, kita yakin bahawa kerajaan yang baharu pada hari ini juga membawa aspirasi rakyat bukan sahaja rakyat yang mengundi mereka, tetapi rakyat Malaysia secara amnya. Saya tidak mahu bahawasanya di Dewan yang mulia ini, pihak Kerajaan Pakatan Harapan seolah-olahnya ingin mencipta perkara-perkara yang bersifat populis dan persepsi. Sebagai contoh, kerajaan berbohong kepada rakyat tentang jumlah hutang negara yang sangat tinggi sehingga melebihi RM1 trilion. Saya ingin bertanya kepada Menteri Kewangan, bolehkah disebut dengan jelas di Dewan yang mulia ini, berapa sebenarnya jumlah hutang negara.